Bûyera Sî û Sê Guleyan 1943

Komkujiya Sî û Sê Guleyan yan jî Komkujiya Geliyê Sefo komkujiyeke ku di 30ê tîrmeha sala 1943an de ji aliyê fermandarê tirk Mustafa Muğlalı li navçeya Qerqeliya Wanê li dijî sivîlan pêk hatiye. Di komkujyê de 33 gundiyên ji gundê navçeya Qerqelî ya Wanê ku ji aliyê artêşa Tirkiyeyê ve hatibûn binçavkirin hatine kuştin. Di komkujyê de kesên binçavkirî pêşî birine avahiya hikûmetê ya navçeya Mehmûdî ya Wanê û piştre jî birine Geliyê Sefo û li wir hatine kuştin.

Di 28ê tîrmeha 1943an de 40 merivên esîra Mîlan bi îddîa li ser sînoran qaçaxçîtî kirine, ji gundên wan hatibûn gerten û hatibûn darizandin. Di dadgehê da, ji vî çil kesî tenê pênc meriv ji alî dadgehê ve tewanbar hatibûn dîtin û avêtibûn hundir, her çiqas bê tewaniya ên din tê hatibû dîtin û berdabûn jî, Orgeneral Mustafa Muglali hatibû navça Qerqeliyê, ferman dabû ku ev 33 gundî bên girtin, û li ser sînor bên gulle kirin. Li ser bicihanîna "fermanê" ya ji alî leskeran ve, 33 merivê ku tu sûcekî wan tunne bû, bê pirsiyarî li ser çiyayekî hatibûn gulle kirin; di nav da yekî ku kustî hatiye hesibandin û li wir hatiye histin, bi birîndarî reviyabû Îranê, li ser vê bûyer hatibû bihîstin. Ji bûyerê haydarbûna raya gistiya Tirkiyayê û destpêka dadgehkirina Mustafa Muglali ancax ber bi dawiya desthilatdariya sazûmana yek partîtiyê, di 1949an da pêk hatibû. Di 11ê îlona 1949an dest bi darizandina Mustafa Muglali hat kirin, 2yê adara 1950î dadgehê 20 sal ceza dayê. Biryar ji alî Dadgeha Bilind a Leskerî ve hat betal kirin û ji nû ve darizandina Muglali hat rojevê, lê berî ku darizandin dest pê bike di 11ê kanûna paşîn a 1951î da li girtîgeha ku tê da dima mir. "Bûyera 33 Berik" di serê gelê kurd da wek mînakek ji mînakên herî berbiçav ên ramyariyên qirr kirinên berî dayêne cih girt. Va qirkirinaê bibûya çavkaniyek mafdarbûna tevgera netewî, û ew dê nifs bi nifs bihata gotin. "Bûyera 33 Gulle" ji alî helbestvanê kurd Ahmed Arîf ve bi helbestî hatiye hûnandin û sahberhemek wejeyî ya nahletê li vê bûyerê dibarîne derketiye holê.

Ciwan Haco albûmeke ser Sî û Sê Gule derxist.

 Mijarên têkildar 
 Dîroka Kurdistanê
 Çavkanî 

Kategorî:Dîroka Bakurê Kurdistanê
Kategorî:Dîroka Tirkiyeyê
Kategorî:Komkujiyên li dijî kurdan
Kategorî:Komkujiyên li dijî sivîlan
Kategorî:Komkujî li Tirkiyeyê
Kategorî:Tawanên şer ên Tirkiyeyê
Kategorî:1943 li Îranê